ช้าแต่ชัวร์ ไข่มุก-เอก ภูมิใจเรียนจบเล็งต่อโท
จบช้าแต่จบน้าาาา สำหรับนักร้องเสียงดี ไข่มุก–รุ่งรัตน์ เหม็งพานิช และ เอก–เอกกมลบุญโพธิ์ทอง แชมป์เดอะวอยซ์ ไทยแลนด์ ซีซัน 8 คว้าปริญญามานอนกอด โดย สำเร็จการศึกษาปริญญาตรีศิลปกรรมศาสตรบัณฑิต สาขาดนตรี วิทยาลัยดนตรีและศิลปะการแสดง SCA (Superstar College of Arts) มหาวิทยาลัยสยาม โดยจะเข้ารับปริญญาอย่างเป็นทางการ 18 ก.พ.นี้สาว ไข่มุก เผยว่า ภูมิใจและดีใจที่เรียนจบแล้ว รู้สึกโล่ง อาจจะใช้เวลานาน 5 ปีกว่าจะเรียนจบ เพราะต้องเรียนไปด้วยและทำงานไปด้วย แม่ภูมิใจที่เราเรียนจบปริญญาตรี อนาคตอยากจะศึกษาต่อปริญญาโทเหมือนกันค่ะส่วนทางด้าน เอก เผยว่า ดีใจมากครับ ผมใช้เวลาเรียนทั้งหมด 7 ปีกว่าจะจบเพราะระหว่างเรียนผมได้เดินสายประกวดเวทีต่างๆ จนล่าสุดได้แชมป์ เดอะวอยซ์ 8 มาวันนี้รู้สึกภูมิใจมากที่ผมคว้าปริญญามาได้สำเร็จ ต้องขอบคุณอาจารย์ภูมิ พิสิษฏ์พงศ์ และอาจารย์อีกหลายท่านที่คอยให้คำแนะนำและเป็นที่ปรึกษาในการเรียนจนทำให้มีวันนี้ครับ.
จบช้าแต่จบน้า สำหรับนักร้องเสียงดี ไข่มุก–รุ่งรัตน์ เหม็งพานิช และ เอก–เอกกมล บุญโพธิ์ทอง แชมป์เดอะวอยซ์ ไทยแลนด์ ซีซัน 8 คว้าปริญญามานอนกอด
ไข่มุก รุ่งรัตน์,เอก เอกกมล,เดอะวอยซ์ ซีซั่น8,แชมป์เดอะวอยซ์,เรียนจบ,มหาวิทยาลัยสยาม,ข่าววันนี้,นักร้อง